LidanRubinov/Halacha-QA huggingface dataset:
שאלה: מספר שאלות: 1. האם יש פסיקה שהרב מכיר התומכת באותן נשים שאינן הולכות עם כיסוי ראש, או שהולכות עם כיסוי מינימלי כמו בנדנות שהיום מאוד אופנתיות הרי ההיתר של הרב פיינשטיין הוא דווקא טפח, אולי אפשר להסביר שהתיר טפח בכל מקום בשיער ולא טפח כולל? 2. כיצד הרב התיר בשבת לגבי ראדיאטור שהמנורה דולקת אפשר להגביר את הטרמוסטסט, לכאורה מוסיף בישול ומותר לפי השש"כ רק ביו"ט, והאם כשהנורה דולקת מותר להעביר מחדר חם לחדר קר? 3. מייעדים לי בצבא להכנס ליחידה לאיסוף נתונים וחללים בצריפין, היחידה היא הכי מלאה בבנות מכל צריפין, למרות שאני נשוי ואפשר להגיד פת בסלו האם התפקיד שווה את זה? 4. מיקרוגל איך הרב ממליץ להשתמש בו שמעתי שמכון צומת המליץ שתי שקיות, אינני רוצה לסגור בתוך קופסת פלסטיק כי יש מחקר שהפלסטיק פולט חומר מסרטן? 5. אחרי מה שכתב הרב ויטמן בתחומין כב לגבי אבקת חלב נוכרי שעושים שם ניתוחים לפרות ומטרפים אותם או שמא ספק מטריפים ולכן חלבם כבשרם האם אפשר עדין לטעון שבאבקה לא מרגישים כל כך? 6. מניין מגיע ההיתר להתחיל חזרת הש"ץ כאשר יש שישה אנשים שסיימו את העמידה (מדובר שיש מניין חוץ מהם)?
תשובה: 1) ישנו היתר של הבן אש חי להתפלל כנגד אשה ששיער ראשה לא מכוסה במקומות שרוב הנשים לא כיסו את ראשן. אין בזה שום היתר לגלות את הראש. אדרבא לפי האמור בזוהר שבעל הבן איש חי מאוד נשמע לו אפילו גילוי מקצת מן המקצת עלול לגרום נזק רבלבעלה או לילדיה ח"ו. ועל כן אין לכאורה שום היתר לגלות את הראש. אמנם אם האשה איננה נשמעת לכסות את הראש כולו ומוכנה רק במקצת צריך להעדיף על פי דברי ח כי מוטב שיאכלו נבלות שחוטות ולא נבלות מתות. 2) אינני יודע מיהו הרב שהתיר להגביר טרמוסטט בשבת, לענ"ד אין בזה היתר כלל וכלל אמנם אפשר בשעת דוחק חולי או קור גדול להזיז ראדיאטור בעל חוט ארוך מחדר לחדר בלי לנגוע בכפתוריו. 3) לא נראה לי שכדאי להכנס במקום שיש הרבה בנות, יש בזה חשש סכנה ברורה גם למי שנשוי. ורק במקום שיש בזה צורך עצום כמו פיקוח נפש או הצלת כבוד אדם ללא מוצא אחר אפשר להתיר בדוחק. ראוי להתיעץ על כך עם רב בארבע עינים עם עצות פרטיות ולא להסתפק בתשובה כתובה. 4) אינני בקי בנושא מקרוגל, אם אפשר כדאי לבקש ממכון "צומת" חומר הסבר כתוב המפרט את הבעיות וההצעות. 5) לא ראיתי את תחומין כ"ב, אך לפי מה שהבנתי מהשאלה יש חשש לחלב שבא מבהמות טריפות. אם מוכח מדברי הרב ויטמן נר"ו שיש חשש לרוב טריפות פשוט שזה אסור אך אם אין חשש הוא למיעוט, הרי גם בפרות שלנו יש למעלה מ-10  טריפות ובכל זאת אנו שותים חלב כי הולכים אחרי הרוב, ואם כן הוא הדין באבקת חלב. על כן חשוב לדעת איזה אחוז טריפות יש בחלב המעובד לאבקת חלב, אם זה קרוב לחצי יש לאסור ואם מיעוט יש למיקל על מי לסמוך. 6) בכף החיים סימן קכ"ד אות חי' כתב שאם יש תשעה עונים אמן מותר לומר תפילת חזרה אפילו אם חלק מהם כבר התפללו קודם ובלבד שיהיו רוב והיינו ששה.
שאלה: סל הבריאות לאור ההלכה: האם יש להלכה עמדה ביחס לסל הבריאות, ובכלל, האם יש בהלכה עדיפות בהצלת חיים, ואיך מכריעים בסוגיא זו, כאשר הוספת תקציב לבריאות תגרע מתקציב הביטחון וכדומה?
תשובה: פיקוח נפש דוחה את כל המצוות שבתורה. מניעת תרופה מחולה מסוכן היא עברה על לא תעמוד על דם רעך. אכן אם האלטרנטיבה היחידה היא פגיעה בתקציב הבטחון, פיקוח נפשו של הציבור קודם לפיקוח נפשו של היחיד. אולם לא נראה שהאלטרנטיבה היחידה היא תקציב הבטחון. מה גם שתקציב הבטחון עצמו הוא לא רק נשק והחזקת הצבא. יש שומן בכל משרד ממשלתי שניתן להשתמש בו. רפואה שלמה.
שאלה: צידת מזיקים בשבת: האם מותר לצוד עכברים בשבת, כיוון שיש חשש של העברת מחלות, והאם מותר להרג? ואם יש חרק בבית שממש מפריע לכמה אנשים וכל השבת יהיו לחוצים מזה, האם מותר לצודו?
תשובה: אסור להרוג ולצוד עכברים, רק אם היו מלכודות פרוסות כבר והם נכנסו לשם וניצודו-מותר. לכן בחרקים קטנים יותר, יקח מטאטא ויעיף אותו מחוץ לבית.
שאלה: מת באחד מחדרי בית החולים: 1) מה עלי לעשות אם הגעתי לבית חולים לביקור חולה או רופא, ושאני מגיע אין שלט שחל איסור כניסה לבית חולים ורק כשאני יוצא אני שם לב שיש שלט שחל איסור כניסה לכוהנים, איך עלי לכפר על כך? 2) מה עלי לעשות אם אין שלט שכתוב עליו איסור כניסה לכוהנים ואני נכנס ויש נפטר בתוך הבית חולים באחד החדרים, וכששאלתי בהתחלה השומר בכניסה לא ידע אם או אין מת באחד החדרים, אני צריך לכפר על כך?
תשובה: 1) ראוי לשאול את השומר לברר אם יש היתר כרגע לכהן להכנס, ובמקום שאין שומר שאומר או שמבין בזה יש לברר את אפשרות הכניסה עם רב בית החולים ובלי זה לא להכנס אלא אם יש פיקוח נפש למבקר או לחולה שהוא מבקר אותו והוא זקוק לעזרתו. ובכלל ראוי לכהנים להשתדל שלא להכנס לבתי חולים אפילו אם יש שלט שמתיר, כי מצוי הדבר שיהיה שם חשש טומאה העלול להתעורר בכל שעה. ב) כהן שנטמא בשוגג יש אומרים שראוי לטבול במקוה, ובכל אופן יצטער על שנכשל בדבר עבירה וי על כך. ואם אפשר לתת צדקה ראויה והשם הטוב יכפר.
שאלה: "מלחמת מים" בשבועות: ישנו מנהג בחג השבועות לקיים "מלחמות מים". מה המקור והאם זה מותר בכלל (השקיה במועד)?
תשובה: זהו מנהג של שטות ויש לבטלו, וזה גם אינו תואם את קדושת היום.
שאלה: שליח ציבור עם מכנס קצר: בקהילתנו רוב המתפללים מגיעים לתפילת מנחה-ערבית בימות החול לבושים מכנס קצר. האם יש היתר גם לש"ץ לגשת שהוא לבוש מכנס קצר (כל עוד זה משקף את רוח הקהילה)?
תשובה: הכלל הוא שמותר להתפלל בבגד שאיתו היה עומד לפני אדם חשוב. ולכן, בקיבוצים בהם נהוג ללכת במכנסיים קצרים גם בפני אנשים חשובים, מותר להתפלל כך ומותר לש"ץ להתפלל כך. אבל אם לא מקובל באותו מקום ללכת כך בפני אדם חשוב, שלא יגש להיות שליח-ציבור.
שאלה: נשארים ביחד בכל מקרה?: ברור וידוע שגירושים זה מקרה מצער ובפרט כשיש ילדים אך האם נשארים בכל מקרה, יש מקרה של אישה שבעלה היה מכה אותה בעבר, והיום הוא לא מכה אבל מתבטא מאוד לא יפה וגם לעיני הילדים. הוא תמיד אומר לה שהיא לא שווה כלום, שמצווה לצער אותה שהוא יגרש אותה, שהיא מסריחה וכו. הוא מטיל אימה בבית כשהוא נמצא. האישה מצידה ניסתה כל דרך על מנת לשפר את המצב, הם חיים יחד כבר 19 שנה ולא באושר הוא היה משפיל אותה גם לעיני המשפחה או חברים, האם בכל מקרה עליה לעשות הכל כדי להשאיר את המשפחה יחד?
תשובה: אם האשה סובלת כל כך והיא סבורה שעדיף לה להתגרש ולחיות לבד. אין סיבה להמשיך לסבול מבעלה. חיי נשואים כאלה אין ערך להם ומוטב להתגרש. ועל כגון זה נאמר בגמרא אין אדם דר עם נחש וכו'.
שאלה: לחזור לשם נעורים לאחר הגירושין: התגרשתי לא מזמן. האם יש עניין לחזור לשם נעוריי או להישאר עם שם המשפחה של בעלי?
תשובה: אם יש לך ילדים, אל תשני את שם משפחתם. אם אין לך ילדים, מותר לך לחזור לשם משפחתך הקודם.
שאלה: רוח רעה בשום כתוש: האם יש בעיה הלכתית להשתמש בשום כתוש המשווק היום בחנויות, שהרי נתקלתי בשיעור של הגאון הרב מרדכי אליהו ושם מופיע ששום הקצוץ מבעוד יום אסור, כי הגמרא אומרת שאין להשתמש תמיד בשום קצוץ או מקולף מבעוד יום מכיוון ששורה עליו רוח רעה. האם יש לחשוש לכך?
תשובה: הוא סגור בקופסא, ולכן אין בזה בעיה.
שאלה: תיק שבעליו נעלם: האוטובוס לרחובות המתין בתחנה המרכזית לשעת היציאה שנקבעה לו. אביאל עלה לאוטובוס והתיישב בכסא פנוי. אביאל הביט בשעונו וראה שיש לו עוד מספיק זמן לקפוץ לקיוסק הסמוך ולקנות בקבוק שתיה. אביאל הביט סביבו וראה פרצוף מוכר. הוא לא זכר בדיוק מי זה, אבל הוא ידע שהוא גר גם כן ברחובות. אביאל פנה אליו ואמר: "תוכל בבקשה להשגיח על התיק שלי לשתי דקות? אני רק יורד לקנות שתיה." אותו אדם, אלחנן שמו, ענה: "אין בעיה, שים את זה פה ואני אשגיח על התיק". עברו שתי דקות, עברו שלוש ואביאל לא מגיע. לפתע סגר הנהג את דלתות האוטובוס והחל ליסוע. אלחנן נלחץ ולא ידע מה לעשות. מה הוא יעשה עם התיק שלא שייך לו?
תשובה: אלחנן נחשב שומר אבידה, ומוטלים עליו כל חיובי השבת אבידה (כולל הכרזה, ושמירה על החפץ). בכבוד רב, הרב יוסף ללום.
שאלה: ראיית סרטים?: אחד מתחביבי העיקרים הוא לראות סרטים, ראיתי את תשובת הרב בנושא ראיית סרטים בקולנוע אבל רציתי לשאול את הרב לגבי ראיית סרטים בבית (השכרה). אם אני יודע שיש בסרט מסויים קטע אחד לא צנוע, האם בגלל אותו הקטע אין לראות את כל הסרט או שמא אפשר פשוט להעביר לסצינה הבאה (מה שאפשר לעשות בdvd) ואת שאר הסרט לראות, כמו כן, סרט נקי מבחינת ראיה, אבל משתמשים בו בקללות פה ושם (אני לא יודע אם זה משנה, אבל כשאני שומע קללות זה לא כל כך מסעיר אותי ואני בכלל לא שם לב בדר"כ, וכל שכן כשמדובר על סרט באנגלית ככה שהקללות לא כל כך צורמות) האם מותר לראות?
תשובה: הכלל הוא שמה שגורם לאדם הרהורי עבירה אסור. אלא שאדם צריך להיות ישר מאוד עם עצמו כדי שיוכל להקל לעצמו באומרו שאין הדברים מטים אותו לצד שלילי. ולכן רוב האנשים צריכים להחמיר על עצמם במצב שיש להם ספק. ומי שאינו נשוי, נכון שיחמיר על עצמו הרבה יותר, מפני שעדיין אין לו חומה שתגן עליו כדברי ח.
שאלה: לשון הרע על רס"ר גוי: בצבא יש לנו רס"ר משמעת גוי, שפעמים רבות מתנהג בצורה מעצבנת ודורש כל מיני דרישות מיותרות וחסרות תכלית. האם מותר לספר עליו לשה"ר, כיוון שאינו יהודי?
תשובה: מותר לספר עליו לשון הרע, ותדברו עם האחראים על התנהגותו ותבקשו להחליפו.
שאלה: מימיה לבשרי וחלבי?: כשאני שומר בעמדת שמירה בצבא צריך לקחת איתי 2 מימיות צבאיות עם מים, לעיתים בזמן השמירה אני אוכל. האם מותר לשתות בהן מהפה כשאני אוכל ארוחה חלבית כאשר לפני כן שתיתי ממנה בארוחה בשרית או ההיפך, והאם צריך לייחד מימיה אחת לחלב ואחת לבשר?
תשובה: אם הנך משתמש במימיה רק למים או נוזל סתמי אחר אין צורך במימיה נוספת. די לשטוף את המימיה בין ארוחה לארוחה.
שאלה: מותר להגיד שוב תפילת הדרך?: כשנסעתי לבסיס ביום ראשון אמרתי את תפילת הדרך, וכיוונתי להוציא על ידה את שאר הנסיעות, אם וכאשר אצטרך לנסוע במהלך שירותי באותו יום ראשון. וכן, אחר הצהריים היה לנו סבב-קו, ואני לא הייתי צריך לאמרה שוב. אך הנהג היה מסורתי, וביקש ממני לומר את תפילת הדרך עבורו. מה הדין? (האם עליי לבקש ממנו לעצור את הרכב בצד ושהוא יאמר את התפילה, או שאני יכול לומר זאת שוב ע"מ להוציאו?)
תשובה: תפילת הדרך אומרים פעם אחת ביום. מי שהתפלל יכול להוציא מי שלא התפלל אך עדיף שכל אחד יאמרה בעצמו.
שאלה: כניסה לבית המפעילה אזעקה: ביישוב בו אנו גרים התרחשו לאחרונה פריצות רבות לבתים, ונגנב רכוש יקר ורב. בעקבות זאת הותקנה בביתנו מערכת אזעקה, ואנו קובעים בע"ש מאיזו שעה היא תחל לפעול בליל שבת. אם האזעקה תוכנתה לשעה 23:30, ובטעות התעכב אחד מבני הבית הצעירים אצל חברו ושכח להגיע לפני כן, האם מותר לו להיכנס הביתה למרות שהאזעקה תופעל (זו בעיה שישאר בחוץ עד הבוקר)? והאם הדין שונה כשמדובר במספר בני משפחה ובהם גם סבא מבוגר? יש לציין שהאזעקה תכבה לאחר 2-3 דקות מרגע שהופעלה, ולאחר שכבר נכנסו וסגרו את הדלת - שוב לא תחזור לפעול.
תשובה: בשני המקרים אין להכנס לבית, אלא תישנו אצל חברים.
שאלה: הארכת שעון שבת בחשש שייכבה מיידית: כיוונתי שעון שבת שידליק את האורות בבית מ-19:00 עד 23:30. בערך בשעה 23:28 רציתי להאריך את משך האור, אך חששתי כיוון שלא תמיד השעוני שבת מדוייקים בדקות, ולפעמים עלולה להיות סטייה קלה, ובדיוק ברגע בו אאריך הוא עלול להיכבות. האם בכל זאת מותר להאריך את השעון, כי לא ידוע בוודאות שהוא ייכבה כרגע?
תשובה: לדעתי, אתה צריך לחשוש לכך ששעון השבת יכבה תוך כדי עיסוקך בו, ולכן תאריך את את שעון השבת בזמן ודאי שבו לא תכבה את השעון בנגיעתך בו.
שאלה: "לא תרדה בו בפרך" לצעירים בצבא: לפני כחודשיים עליתי לפלוגה ותיקה בצבא. בפלוגות הותיקות יש הבדל בין צעירים (אלה שנכנסו רק עכשיו לפלוגה הותיקה) לותיקים (מי שממש על סף שחרור). ההבדל ניכר בזה שהצעירים כל הזמן עובדים ואסור להם לנוח (לפעמים נותנים הפסקות קצרות). העבודות שעובדים הם לפעמים עבודות שלא צריכים אותם, כמו למשל: לטאטא את החול ממקומות מסוימים, לנקות עם סולר כל מיני שלטים, לנקות פחים עם אולר כך שלא ישאר שום לכלוך על הפחים וכן על זה הדרך. השאלה שלי היא האם אין בזה דין של "ולא תרדה בו בפרך" מצד המעבידים, ואם יש בזה דין של "ולא תרדה בו בפרך" האם צריך לסרב על זה פקודה, כי אני שותף לדבר עבירה ובלעדי הוא לא יוכל לעבור על האיסור דאורייתא. ואולי גם ענין של "ולפני עוור לא תתן מכשול", כמו כן, ידוע שכל הדרגות הגבוהות בצבא נגד העבדת הצעירים כך?
תשובה: ודאי שזה לא ר, אבל לא נראה לי שתסרב פקודה על זה. תפנה למפקדים הבכירים ותתריע על המצב הזה.
שאלה: נופלת עלי עצבות בשבת: אני בחורה בת 20 שנמצאית בתהליך התחזקות, זכיתי להרגיש מעט מהי שבת אמיתית, אני משתדלת שלא לדבר דיבורי חול בשבת ורק ללמוד ולקרוא דברי תורה, אך לצערי הרב בשבתות האחרונות נופלת עלי עצבות כבדה בערב שבת, שאיני מצליחה להתגבר עליה ולהתמודד איתה, סוג של התקף ממש, בלי שום סיבה ממשית (מספיק שמישהו אומר איזשהי מילה לא במקום.) ברור לי שהקב"ה לא שולח לאף אחד נסיון שהוא לא יכול לעמוד בו, וכן שהעצבות היא חטא גמור ופגם באמונה. א. האם חיללתי שבת? ב.איך אני יכולה להתגבר על העצבות והבכי?
תשובה: ורוב ברכות, אף על פי שכמובן צריך להיות בשבת בשמחה ועצבות מפריעה לזה, זה עדיין לא אומר שעצבות בשבת היא עבירה. אין ספק שאין בזה גדר של חילול שבת. מה שאני ממליץ לך זה שני דברים: האחד - ללמוד באופן מעמיק יותר על משמעות השבת וכך להתחבר אליה יותר. השני - להתפלל על כך שתזכי להתגבר על העצבות בשבת ותזכי לשמחה. את שני הדברים תוכלי למצוא בספר שלי על שבת בשם "מלכות". אפשר להזמין אותו ב" 02-5667567 או לקרוא אותו באתר שלנו לאתר לב הדברים
שאלה: מלצרות היא חנופה?: אני בחורה צעירה שכבר מעל שנה עובדת במלצרות ולאחרונה עלה בדעתי שאולי אני נכשלת בחנופה, שהרי אני נחמדה מאוד ללקוחות ביודע ששכרי תלוי בך. איך אוכל לשפר את התנהגותי ולהמשיך לעבוד בצורה שלא יהיה בכך איסור, (עלי לציין שמדובר במסעדה קטנה שמיועדת למגזר החרדי ואיני מרגישה שיש בעבודה זו משום חוסר צניעות).
תשובה: כל הכבוד על האכפתיות לא לעבור איסור, אבל נראה לי שהדברים בדיוק הפוך, אין בזה שום חנופה להגיש דברים במאור פנים ובשירות אדיב. גם את היית רוצה שבכל מקום שתגיעי אליו הפקידה תהיה נחמדה, ותעשה את הדברים מתוך רצון לעזור, ולא אחת שממלא את תפקידה כי היא חייבת להרוויח קצת, ומלצרית שמגישה כי היא חייבת, לדעתי איננה ממלאת את תפקידה כראוי, וגורמת הפסדים לבעל הבית שהלקוחות יעדיפו מקום אחר ובצדק. צריך להיזהר רק שהכל יהיה שירות בצורה נחמדה, ולא לקשירת קשרים מעבר, שזה כבר יכול להיות בעייתי מבחינת צניעות. הרב אברהם פרל.
שאלה: מספריים לפתיחת חלב: האם הגדרת המושג ההלכתי: "כלי שמלאכתו לאיסור", שבידוע משמעותו שכלי שמהותו להשתמש במשך השבוע לצורך מלאכה אסורה, נוגע גם לגבי מספריים שייחדתי לצורך פתיחת חלב וכדומה (כשימוש סכו"ם רגיל) ולא עשיתי או אעשה בו שימוש המקובל למספריים?
תשובה: פתיחת שקית חלב במספריים היא שימושם הרגיל והמקובל - לגזור.אולם לא הבנתי מה הנפקא מינה. פתיחת שקית חלב במספריים בשבת אסורה משום תיקון כלי ממילא המספריים נשארו כלי שמלאכתו לאיסור.
שאלה: אמירת דברים שבקדושה בפיג מה: אני נוהגת ללכת עם חצאיות ארוכות ועם חולצות בעלות פתח סגור יחסית, ושרוולים המכסים את המרפקים. בלילה אני נוהגת לישון עם מכנסיים רחבים (שרוואל), וחולצות פתוחות שאינן מכסות את עצמות הצוואר, ושרוולים שאינם מכסים את המרפקים. האם מותר לי לקרוא קריאת שמע שעל המיטה, ולומר וידוי, עם פיג מה כזאת?
תשובה: מותר.
שאלה: רכיבה על בעל חיים לבת: האם מותר לי כבת לרכב על סוס חמור ברכיבה רגילה עם מכנסיים, או עדיף לרכב בישיבה על הצד או לא כדאי בכלל מטעמי צניעות?
תשובה: מותר לרכב על בעלי חיים, בתנאי שתהיי לבושה בצניעות.
שאלה: שינה בבית לבד: מדוע אסור לישון לבד בבית?
תשובה: הגמרא במסכת שבת דף קנא עמוד ב כותבת:"אמר רבי חנינא: אסור לישן בבית יחידי, וכל הישן בבית יחידי אחזתו לילית". אומנם לא פשוט שנפסק להלכה שכן הרמב"ם והשולחן ערוך לא הביאו דין זה, ונדמה לי שהעולם לא מקפידים בזה, אבל המשנה ברורה כן פסק דין זה להלכה, והוא כתב לא לישון אפילו בחדר יחידי. סימן רלט סימן קטן ט במשנה ברורה, אומנם נראה שאם יש אור בחדר, אפילו אור המגיע מחוץ לחדר והחדר אינו חשוך לגמרי, אפשר להקל ולישון יחידי. הרב אברהם פרל.
שאלה: חילוניה שרוצה לשמור שבת: אני שומר שבת, אך יש לי ידידה שנדרה נדר לשמור שבת בשבוע הקרוב, והיא ביקשה את עזרתי בכדי ללמד אותה על שמירת השבת ובכדי שהיא תצליח לשמור אותה. היא חילונית מבית חילוני - דבר המקשה על שהייתה בבית בשבת. מה הרב היה ממליץ לי להגיד לה בכדי שתוכל לשמור שבת כהילכתה, על מה לשים דגש בעיקר בלימוד שאני אקנה לה בע"ה?
תשובה: מוטב שלא תדור נדרים. יש להציע לה להתארח בשבת במקום שבו השבת עשירה בחוויות רוחניות.
שאלה: בעלות מניות בחברה מחללת שבת: אני שותף במניות בחברה המשכירה כל מיני מגרשים ומחסנים ברחבי הארץ. בשנים האחרונות התחילו להשכיר גם לחברות היי טק וכד הפועלות גם בשבת. אני מרגיש מאוד לא בנוח, אך אין לי השפעה מעשית בקרב בעלי המניות על מנת לבטל השכרות אלה. פניתי לאחד מבעלי חברות ההיי טק ואמרתי לו כי הפעלת החברה בשבת היא מנוגדת להסכם. הלה צחק ואמר שאין לזה שום משמעות. בהנחה שמשפטית הוא לא יכול לעשות דבר, האם עליו לסלק עצמו מחברת המניות?
תשובה: יש לך שתי בעיות: א. סיוע לדבר עברה. ב. הנאה מחילול שבת. עדיף שתשקיע את כספך בעסקות כשרות יותר.
שאלה: דיון בצרכי ציבור בשבת: האם מותר לדון בענייני ציבור שנוגעים גם בעיניינים כספיים של בית הכנסת בשבת. מדובר במקרה בו אין אפשרות לדון ביום חול כיוון שרוב התפללים הקבועים באים רק בשבת, ולכן ההזדמנות היחידה "לתפוס" את כולם היא בשבת?
תשובה: באופן תיאורטי יש מקום בהלכה להתיר זאת, אולם הציבור עלול לראות בכך - ובצדק - פגיעה באווירת השבת לכן עדיף להימנע מכך.
שאלה: התנדבות מעורבת בבית אבות : אני מדריך בסניף עזרא רחובות, ורציתי לשאול לגבי שתי פעילויות שיש בסניף, אם הן מתאימות. הראשונה היא הליכה בשבת לפני מפקד לבית אבות לשמח זקנים וזקנות (שבת אחת בנים, ושבת אחת בנות).זאת אומרת שנכנסים בשירים ובמחיאות כפיים,עושים טורים, כאלה שכל אחד שם את הידיים שלו על הכתפיים של מי שלפניו,ככה עוברים בין השולחנות שבהם יושבים הזקנים, ואחר כך הולכים מחוץ לשולחנות,עושים שם מעגל שבו רוקדים ושרים עוד קצת,ואז יוצאים. השאלה היא האם יש בעיה שבנות ישירו ככה (מדובר בגילאים מכיתה ג עד ט ומדריכות), והאם יש בעיה בריקודים (לגבי המעגל שעושים בסוף ולגבי הטורים שעושים בהתחלה, שזה פחות ריקודים, יותר הליכה בטור בשירה), אם יש עם זה בעיה, מה אפשר לעשות שזה יהיה מותר, זו התנדבות קלה יחסית לארגון (הבית אבות קרוב לסניף), שדרכה אנו מחנכים לאידיאלים ותרומה לחברה, ולא מצאנו תחליף אליה, ואם נצטרך להפסיק אותה לגמרי לבנות, זה יהיה הפסד גדול, שלא תהיה להם שום התנדבות קבועה? הפעילות השנייה היא לעשות מלוה מלכה בעיר, ליד הקניון וכד. עושים אותה פעם בכמה חודשים, ותמיד מתעוררת השאלה, כי מתיישבים בשני מעגלים על הרצפה, אחד בנים והשני בנות(גילאי ט-יב), ושרים שירי נשמה. השאלה אם יש בעיה שבנות ישבו ברצפה ברחוב וישירו ככה. ואם יש בעיה, מה אפשר לעשות, ואם מותר, מה המרחק שראוי שיהיה בין המעגלים, שיהיו קרובים (2-3 מטרים) וישירו ביחד את אותם שירים, או שישבו רחוקים קצת(5-7 מטרים,שרואים אלו את אלו, אבל לא כ"כ שומעים) ולא קשורים,שרים שירים אחרים וכו?
תשובה: לגבי ההתנדבות בבית אבות, לבנות אני מציע שרק הבנות עד כיתה ו' ישירו בעידוד המדריכות. ואולי יבואו גם חמשה בנים צדיקים שישירו בקול וכך תוכלנה גם הבנות היותר מבוגרות לשיר רק שלא בקול רם. לגבי המעגל שעושים בסוף כדאי להוריד. בנוגע לישיבה במעגלים, עדיף שישבו בשני מעגלים אולם לגבי השירה עדיף בכל אופן שישירו אותם שירים. כך שכדאי מרחק כזה שניתן לתאם את השירים. לכם ותזכו לקדש שם שמים.
שאלה: כניסה בטעות לבית חולים עם מת: אם הגעתי עם אשתי לבית חולים, כשאני כהן ונכנסתי אליו למרות שיש שלט בכניסה לא להיכנס כי יש מת בבית חולים, ולא שמתי לב לכך מה אני צריך לעשות?
תשובה: הדבר הראשון שיש ללמוד מזה הוא להזהר מאד להבא לא להכשל באיסור זה. ודרכי התיקון על עבירה בשוגג היא תשובה חרטה ווידוי וקבלה לעתיד. ולהרבות במצות ובתלמוד תורה. וכאשר יבנה בית המקדש עליך יהיה להטהר כדין טהרה מטומאת מת.
שאלה: הבטחת הארץ: בתורתנו כתוב שה' הבטיח את ארץ ישראל לאברהם ולכל בניו. משמע ארץ ישראל הובטחה ליהודים ולערבים כאחד. שהרי גם הערבים הם בני אברהם?
תשובה: באמת זוהי טענת הערבים, אבל היא איננה טענה נכונה, שכבר נאמר כי ביצחק יקרא לך זרע, וישמעאל נדחה בכך. הרב אברהם פרל.
שאלה: גיור שלא כהלכה לאם חמותי?: לפני 50-60 שנה לערך אם חמותי הכירה את אבא של חמותי (היא גויה הוא יהודי) הם החליטו להתחתן ועל-כן הלכו לרב בעיר מגוריהם בקנדה, והדבר היחיד לדברי חמותי שנדרשה אמה לעשות היה לטבול במקוה. חשוב לציין שהם ניהלו אורך חיים חילוני רפורמי, ברור שהיא לא עשתה הליך זה לשם שמים וגם כפי הנראה הסיבה היחידה היתה הנישואין בלבד לאדם יהודי, ברור שלא היה כאן הליך של למידה מסויים באמונה או תורת משה. חשוב לציין שככל הנראה הסיבה לגיור המהיר היה כנראה משיקולים של שמא יחיו חיים ללא גיור ויכול להיות שהרב לא רצה להקשות ושיחיו באיסור של התבוללות ח"ו. שאלותיי הם כאלה: 1. האם הגיור נחשב? 2. כיום חמותי שחוזרת בתשובה מנהלת אורך חיים דתי מלא והיא אישה יראת שמיים. וכמובן שומרת על טהרת המשפחה. אם הגיור לא נחשב האם חמותי צריכה גיור? 3. האם יש לכך השלכות מסויימות לנישואין שלי עם בעלי ולילדינו?
תשובה: מן הראוי שחמותך תעבור גיור חדש לחומרא.אמנם יש הסוברים ששמירת טהרת המשפחה עם טבילה מהווה תחליף לטבילת גיור בבי"ד אך הדבר לא מוסכם לכן מומלץ כנ"ל. אם בעלך נולד לפני חזרתה בתשובה עליו לעבור גיור מעיקר הדין, אך אם הוא נולד לאחר שכבר נהגה כיהודיה כשרה דינו כמותה.
שאלה: זוגיות ללא נישואין: אנו זוג ירא שמיים ואוהב ה שחיים יחד ללא נישואין. שנינו בתהליכי התחזקות והתקרבות לאחר שבעברנו הלא רחוק (טרם הכרותינו) כאשר נפקחו עיננו וליבנו לשם יתברך לראשונה פנינו לצד הקיצוני אם אפשר לקרוא לזה כך. ייתכן וכי לא הייתה לנו ההכוונה וההדרכה המתאימה (שנינו גדלנו בבתים חילוניים). היום אנו מעט יותר מתונים אך מרגישים קרובים באמונתנו ומשתדלים להרחיב את ידיעותינו ולימודנו בחוקים ובמצוות ומשתדלים לקיימם ע"פ קצב התקדמותנו. שומרים כשרות, מברכים על המזון, על נטילה, נרות שבת, בן זוגי מתפלל את תפילת השמונה עשרה בכל בוקר, ומפנה זמן ללימוד עצמי בספרי קודש. אוסיף כי הנני בהריון בחודש החמישי וכי איננו מקיימים יחסי אישות מזה ארבעה חודשים בערך, בעיקר מבחירתו של בן זוגי משום שהוא חש כי אין זה נכון ו או מותר מכיוון שאנחנו לא נשואים עדיין. אנחנו מאוד רוצים להינשא אך דוחים זאת מפאת מצבינו הכלכלי. אנו אף חושבים לפנות לגמ"ח בנושא שיסייעו לנו אך לא יודעים בדיוק למי לפנות (אנו גרים בישוב קיבוצי סמוך לעיר נהריה). שאלתי העיקרית היא בעניין יחסי האישות. עד כמה חמור ו או מהו הדין (אם בכלל) ע"פ היהדות ההלכה לגבי קיום יחסי אישות במצבינו הנוכחי, הרי אנו מוכרים בציבור ומחויבים אחד כלפי השנייה וכוונתנו המוצהרת האחד מול השנייה היא אכן להינשא, עד כמה דחוף להאיץ את החתונה בכל זאת (במשרדי הרבנות) לפני לידת התינוק, אציין שלי אישית קשה יותר חוסר החיבור הפיזי אך אני מכבדת את רצון בן זוגי?
תשובה: אם כוונתכם להנשא אין סיבה שתדחו את הנשואים מפני ההוצאות של החתונה, אתם יכולים להנשא ברבנות בטקס צנוע. אין צורך בעריכת חתונה עם הרבה משתתפים. ואם בכל זאת חשוב לכם לערוך חתונה גדולה אתם יכולים להנשא בטכס צנוע בזמן הקרוב ואת השמחה הגדולה תדחו לזמן אחר. מכיוון שאתם גרים קרוב לנהריה הייתי ממליץ לכם להפגש עם הרב ישעיהו מייטליס הרב של נהריה הוא יתן לכם את עצתו והדרכתו ואני משוכנע שתיהיו מרוצים. אשמח לשמוע אם קבלתם את עצתי.
שאלה: משמעות המושג ב"חזקת" בשרי חלבי?: מה דין מאכל "פרווה" שנרכש ממסעדה שמוכרת גם מאכלים בשריים, האם יש להמתין שש שעות כדין מאכל בשרי או שמא המאכל הפרווה הוא רק בחזקת בשרי, ומה המשמעות של המושג "בחזקת"?
תשובה: אם יש השגחה טובה ואומרים שהמוצר פרווה דינו כפרווה, אם אין השגחה טובה אי אפשר לאכול, אם כתוב בחזקת בשרי פרושו בושל בכלי בשרי נקי, האשכנזים לא אוכלים מאכל זה ממש עם חלבי, אבל לא ביחד עם חלבי אפשר לאכול. לספרדים מותר לאכול אף יחד עם חלבי. (מתוך ספר הכשרות). הרב אברהם פרל.
שאלה: בגדים לבנים בשנת אבל: האם מותר ללבוש בגדים לבנים בתוך שנת אבל על האמא?
תשובה: לא לובשים בגדי שבת ביום חול על פי הרמ"א כל יב' חודש. ובבניין ירושלים תנוחמו. הרב אברהם פרל.
שאלה: להזיז תאריך החתונה או האזכרה?: בת דודתי עומדת להתחתן בה בתשרי השנה מאחר וזה היום המתאים שמצאה בחיפושיה אחר מקום וזמן מתאים. אימי, זכרונה לברכה נפטרה בה בתשרי לפני אחד עשר שנים ואנו עורכים לה מידי שנה אזכרה בתאריך זה כהלכה. כעת נוצר קונפליקט במשפחה והדעות חלוקות - האם להזיז את מועד החתונה או את מועד האזכרה?
תשובה: א. ראוי להקדים את החתונה. ב. בשום פנים אין לאחרה. ג האם החתונה תהיה ביום הזכרון עצמו או בלילה שאחריו? כי אור לו' תשרי כבר אינו יום הזכרון.
שאלה: ארוחה חלבית בערב החג: האם אפשר לאכול את הארוחה החלבית של חג השבועות בערב החג ולא ביום החג?
תשובה: נראה לי מסברא שאפשר גם בערב החג, לקיים את המנהג. אמנם לטעם שכתב הרמ"א שזה זכר לשתי הלחם יש מקום להגיד שיהיה דווקא ביום, כמו ששתי הלחם היה דווקא ביום, אך המנהג אינו כן. הרב אברהם פרל.
שאלה: שבת מוקדמת בשבת ושבועות: האם ניתן לקבל השבת הקרובה שבת מוקדמת, דהיינו בעצם תפילת ערבית עוד כשחג השבועות חל, ובמקרה שכן עד איזה שעה ניתן לבשל את האוכל לשבת?
תשובה: אפשר לקבל שבת ולהדליק נרות מפלג המנחה, בערך בשעה 6.00. האוכל חייב להיות מבושל כל צורכו ומונח על האש עד אותה שעה. לא לשכוח ערוב תבשילין!.
שאלה: קריאות של חסידים בתפילה: אני לא מבין למה החסידים משלבים בתפילה ובמיוחד בקריאת התורה בתוך המילים "הוייס הוייס", וכל מיני קריאות כאלה, זה ממש ממש לא יפה, ולא מוסיף לכלום. אני חושב שיכולה להיות עם זה בעיה, כי ידוע הרי שצריך לשמוע את החזן בחזרת הש"ץ ובקריאת התורה?
תשובה: נראה שאתה צודק, בכל אופן אינני מכיר דבר כזה אצל חסידים, אם יש שם מישהו שיודע תורה אפשר לשאול אותו בנושא. במידה שלא אפשר לבדוק איזה חסידות זאת ואז קל יותר לבדוק את הדברים. הרב אברהם פרל.
שאלה: תיקון שבועות לבד?: האם אפשר לקרוא תיקון ליל שבועות לבד ולא בצורה קולקטיבית?
תשובה: ברוב עם הדרת מלך, אך כאשר אין אפשרות ללמוד תורה בציבור ניתן ללמוד גם ביחידות.
שאלה: הגייה תימנית לכתחילה: שאלתי את הרב בעבר לגבי הגייה תימנית, והרב ענה שבדיעבד יוצאים ידי חובה בכל הגייה. האם נכון לומר שבהגייה תימנית יוצאים ידי חובה לכתחילה, מכיון שהיא יותר מדויקת?
תשובה: לכאורה נראה שכן.
שאלה: הבטחת הזרע לאברהם: כתוב שהקב"ה הבטיח לאברהם שזרעו יהיה ככוכבי השמים (שאי אפשר למנות אותם). אבל אפשר למנות את עמ"י?
תשובה: יש שני דברים הכלולים בכוכבים: א. שתהיה להם מעלה גדולה כגובה הכוכבים, וזה קיים גם בלא ריבוי גדול. ב. שיהיו בני ישראל רבים מאוד, ובעזרת השם יהיה דבר זה, וכבר היום אפשר לראות גדילה מאוד במספר הילודים, ובעזרת השם ילך ויגדל עד שנגיע באמת לריבוי עצום. הרב אברהם פרל.
שאלה: מעבר למסגריה חדשה: בקרוב מאוד בעזרת ה אנחנו עוברים למסגריה גדולה חדשה ומרווחת שחיכינו לה זמן רב. 1.האם צריך לברך שהחיינו, ואם לא יש משהו אחר שניתן לעשות לציין את שמחתנו? 2.למסגריה בנו דלת ענקית, ובתוך הדלת הזו יש דלת רגילה. אפוא צריך ליקבוע את המזוזה? כמובן כשהדלת הגדולה פתוחה לדלת הקטנה אין שימוש
תשובה: 1.אם המדובר במסגריה פרטית יש לברך שהחיינו ואם היא משותפת הטוב והמטיב. 2. עיין בספרי באהלה של תורה ח"א סי' נא שיש לקבוע מזוזה בגדולה.
שאלה: רישום על שם אבי לצורך החזר מס: כחבר בבית כנסת העומד להיבנות, נדרשתי לשלם סכום של כמה אלפי שקלים לטובת קרן הבניין. התרומה לצורך בניית בית הכנסת מוכרת לצרכי מס, אך גם אני וגם אשתי איננו עוברים את סף המס. היות ואבי סייע לנו בתקופה האחרונה בסכום העולה על סכום התרומה, וכשדיברתי איתו הוא הסכים שאני אחשיב את הסכום של הסיוע כתרומה (הסיוע לא ניתן לצורך התרומה), שאלתי היא האם אני יכול לבקש שירשמו את הקבלה על שמו לצורך החזר המס?
תשובה: השאלה צריכה להתברר תחילה מההיבט החוקי מבחינת רשויות המס. לאחר ששאלתי רואה חשבון נמצא שאפשר לרשום את הקבלה על שם מי שסמוך על אותו שולחן של התורם (כגון בעל ואשה וילדים עד גיל שמונה עשרה). ולכן נראה באופן פשוט שלא ניתן לרשום את הקבלה על שם אב אם אינך סמוך על שולחנו, אא"כ אתה תרמת בשליחותו של האב. בכבוד רב, הרב יהודה אודסר.